Kaunti zakabili malaria na kuzuia vifo vinavyoweza kuepukika
Language: Swahili | Genre: News

Kaunti zikabili malaria na kuzuia vifo vinavyoweza kuepukika 
MALARIA ni kati ya magonjwa yanayoendelea kuwatatiza Wakenya hasa wakati huu mvua ambapo inaendelea kunyesha maeneo mbalimbali nchini. 
Katika baadhi ya kaunti kama Baringo, watu wameripotiwa kufariki kutokana na malaria na hili ni jambo la kusikitisha ikizingatiwa kwamba hatua kubwa imepigwa kuukabili ugonjwa huu kote duniani. 
Katika kaunti ya Kisumu, utafiti umeonyesha kwamba watu saba kati ya 10 huaga dunia kwa kuambukizwa malaria na hili linafaa kumtia wasiwasi Gavana Anyang' Nyong'o ili afanye juhudi kabambe za kukabiliana na malaria. 
Kwanza, serikali za kaunti zinafaa kuhakikisha raia wanakabidhiwa vyandarua vya kukinga mbu bila malipo. 
Magavana nao wanafaa kuhakikisha wanawekeza fedha za kutosha kwenye sekta ya afya ili kupambana na maradhi kama malaria ambayo hayafai kusababisha maafa enzi hizi.